**V y h l á s e n i e p r e d k l a d a t e ľ a**

K návrhu zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších predpisov bolo v rámci medzirezortného pripomienkového konania predložených 63 zásadných pripomienok.

Rozporové konanie k zásadným pripomienkam sa uskutočnilo na Ministerstve financií SR dňa 26. 6. 2013 so zástupcami Asociácie zamestnávateľských zväzov a združení SR. Išlo o prerokovanie dvoch zásadných pripomienok, a to:

* k návrhu na ustanovenie povinnosti podnikateľov sprístupniť vyobrazenie pokladničného dokladu s uvedením povinných údajov a
* archivácie dokladov označených slovom „VKLAD“.

Rozpory boli po vzájomnej dohode odstránené.

Republiková únia zamestnávateľov predložila celkovo 10 zásadných pripomienok, z ktorých bolo v rámci medzirezortného pripomienkového konania akceptovaných 5, čiastočne akceptovaných 2 a neakceptované boli 3 pripomienky. Republiková únia zamestnávateľov sa rozporového konania nezúčastnila, z uvedeného dôvodu považujeme predložené rozpory za odstránené.